craciuncg/RoMedQA_v2 huggingface dataset:
Alegeți variantele false referitor la terminologia direcțională:
1. timusul este situat lateral și inferior față de inimă
2. șaua turcească se află caudal față de sinusul sfenoidal
3. ovarele sunt situate lateral față de uter
4. colonul ascendent și plămânul drept sunt ipsilaterale
5. niciun răspuns corect
Răspuns corect: 12
Selectați afirmațiile corecte referitoare la sistemul nervos vegetativ:
1. acetilcolina se eliberează la nivelul unui număr foarte mic de sinapse neuro-efectoare simpatice
2. efectul stimulării simpatice la nivelul tractului urinar determină contracția sfincterului vezical intern
3. este format din două componente ce acționează cooperant la nivelul glandei parotide
4. fibrele vegetative cu originea la nivelul nucleului dorsal al vagului inervează doar viscerele de la nivelul toracelui
5. distribuția fibrelor postganglionare parasimpatice este limitată, în principal, la cap și viscere
Răspuns corect: 125
Alegeți răspunsurile corecte:
1. limfa membrelor este condusă și spre ductul toracic
2. sunt situate în torace: timusul, venele azygos și, parțial, vena cavă inferioară
3. abdomenul prezintă cisterna chili, ductul toracic și vena limfatică dreaptă
4. metatalamusul emite radiațiile optice și este conectat și cu girusul temporal superior
5. fața laterală a lobului temporal prezintă aria auditivă primară și segmentul central al analizatorului olfactiv
Răspuns corect: 124
Alegeți afirmațiile adevărate:
1. remodelarea osoasă depinde strict de activitatea osteoclastelor
2. condrocitele se găsesc în lacune
3. condroblastele secretă mucopolizaharide și acid hialuronic
4. hidroxiapatita este secretată de către osteoblaste
5. niciun răspuns corect
Răspuns corect: 24
Despre planurile corpului se poate afirma:
1. planul sagital împarte corpul în două părți, superioară și inferioară
2. planul medio-sagital împarte corpul în două părți egale, stângă și dreaptă
3. planul coronal împarte corpul într-o parte anterioară si una posterioară
4. planul transversal împarte corpul în doua jumătați inegale
5. niciun răspuns corect
Răspuns corect: 23
Referitor la stratul bazal al epidermului este adevărat că:
1. conține rare celule care sintetizează melanină
2. poartă denumirea de strat germinativ
3. prezintă două-trei rânduri de celule cubo-cilindrice
4. conține celule dendritice
5. niciun răspuns corect
Răspuns corect: 24
Următoarele enunțuri sunt corecte:
1. fasciculele care conduc sensibilitatea proprioceptivă de control a mișcării sunt prezente în pedunculii cerebeloși superiori și inferiori
2. cornul posterior medular conține neuroni somatosenzitivi, intercalari și visceromotori
3. axonii neuronilor din aria motorie corticală pot face sinapse în corpii striați, în toți nucleii motori ai trunchiului cerebral și în neuronii motori din coarnele anterioare medulare
4. neuronii din ganglionul spinal pot fi: viscerosenzitivi, somatosenzitivi, bipolari
5. celulele ganglionare, celulele bipolare și celulele fotoreceptoare cu conuri și bastonașe sunt prezente la nivelul retinei
Răspuns corect: 15
Valva pulmonară se află:
1. între ventriculul drept și artera coronară dreaptă
2. superior față de trunchiul pulmonar
3. inferior față de glanda care secretă calcitonină
4. superior față de glanda suprarenală
5. între ventriculul drept și trunchiul pulmonar
Răspuns corect: 345
Următoarele afirmații sunt adevărate:
1. pigmentul vizual absoarbe energia radiațiilor luminoase și o descompune în cele două componente ale sale, retinen și opsină
2. dacă ochiul privește la o distanță mai mare de 6 metri, mușchiul ciliar este în tensiune, iar ligamentul suspensor este tot în tensiune
3. primul neuron al căii optice se află la nivelul celulelor multipolare din retină, iar al doilea neuron la nivelul celulelor bipolare din retină
4. acomodarea este reglată prin coliculii cvadrigemeni superiori, prin intermediul nucleului parasimpatic anexat nucleului oculomotor
5. aria vizuală primară se întinde pe fața medială a lobilor occipitali, de o parte și de alta a scizurii lui Sylvius
Răspuns corect: 14
Următoarele afirmații sunt adevărate:
1. tendonul contribuie la atașarea mușchiului pe os
2. mușchii care acționează unul împotriva celuilalt se numesc agoniști
3. fascia și endomisiumul învelesc tot mușchiul
4. celulele musculare se contractă și relaxează printr-un mecanism activ
5. niciun răspuns corect
Răspuns corect: 14
Despre firele de păr este adevărat că:
1. sunt derivate ale epidermului care acoperă palmele și tălpile
2. lanugo apare începând cu luna a V-a de sarcină
3. axul firului de păr este situat la suprafața epidermului
4. fiecare fir de păr este asociat cu o glandă acinoasă compusă
5. niciun răspuns corect
Răspuns corect: 23
Care dintre următorii hormoni influențează secreția lactată?
1. prolactina
2. progesteronul
3. ocitocina
4. hormonul luteinizant
5. niciun răspuns corect
Răspuns corect: 12
Stabiliți afirmațiile corecte referitoare la relația dintre locomoție și orientarea în spațiu:
1. implică recepționarea unor informații obținute prin modificarea structurală a rodopsinei de către un centru reflex nervos
2. este dependentă de existența unor tracturi nervoase între aria corticală situată post central și măduva spinării
3. este posibilă datorită pedunculilor cerebrali
4. se realizează prin aplicarea unei forțe de tracțiune asupra părții mobile a articulației - controlateral de neuronii centrali ce au stabilit comanda
5. niciun răspuns corect
Răspuns corect: 14
Referitor la glanda tiroidă:
1. nu necesită substanțe externe pentru a-și sintetiza hormonii
2. primește sânge printr-o ramură a arterei carotide comune
3. este situată sub cartilajul tiroidian
4. hormonii secretați nu influențează activitatea unor enzime
5. niciun răspuns corect
Răspuns corect: 23
Este adevărat privitor la celulele receptoare maculare:
1. se depolarizează când capul stă nemișcat
2. sunt în contact cu dendritele unor neuroni ganglionari
3. sunt stimulate de accelerații verticale
4. sunt celule epiteliale senzoriale
5. niciun răspuns corect
Răspuns corect: 1234
Asupra tubilor renali acționează:
1. hormonul ce stimulează absorbția Ca în intestin
2. hormonul secretat de celulele alfa pancreatice
3. un hormon ce reglează echilibrul electroliților
4. hormonul antagonist parathormonului
5. niciun răspuns corect
Răspuns corect: 13
Alegeți asocierile corecte în ceea ce privește neurotransmițătorii, localizarea și acțiunea acestora:
1. insulină - pancreas - reglează nivelul sanguin al glucozei
2. serotonină - măduva spinarii - funcții mentale
3. norepinefrină - creier - reglarea somnului și a stării de veghe
4. dopamină - creier - controlul unor funcții motorii
5. niciun răspuns corect
Răspuns corect: 24
În coagularea sângelui:
1. factorul VII acționează în calea extrinsecă
2. forma inactivă a protrombinei este trombina
3. ionii de calciu ajută la transformarea protrombinei în forma sa activă
4. tromboplastina este un activator a glicoproteinei numite protrombină
5. niciun răspuns corect
Răspuns corect: 13
Precizați poziția valvelor atrioventriculare în timpul ciclului cardiac:
1. închise în faza izovolumetrică și deschise în faza de ejecție a sistolei ventriculare
2. închise în timpul diastolei izovolumetrice
3. închise pe toată durata contracției ventriculare
4. deschise în diastola ventriculară, după terminarea diastolei izovolumetrice
5. deschise în sistola atrială
Răspuns corect: 2345
La apărarea față de un antigen care este și imunogen vor participa:
1. apărarea specifică, prin limfocite B
2. apărarea nespecifică, foarte promptă
3. apărarea dobândită, prin limfocite T
4. substanțe specifice plasmatice care pot distruge antigenul
5. niciun răspuns corect
Răspuns corect: 1234
Alegeți afirmațiile corecte privind ultimele 0,10 s ale diastolei ventriculului stâng:
1. se produce zgomotul I
2. este închisă valva aortică
3. valva mitrală este deschisă
4. atriile sunt în diastolă
5. niciun răspuns corect
Răspuns corect: 23
Sucul gastric conține:
1. factorul intrinsec, secretat de celulele principale
2. pepsine, secretată de celulele caliciforme
3. pepsinogen, secretat de celulele principale
4. acid clorhidric, secretat de celulele parietale
5. niciun răspuns corect
Răspuns corect: 34
Despre receptorii tactili putem afirma că:
1. receptionează senzații tactile, de presiune sau vibratorii
2. fac parte din mecanoreceptori
3. sunt reprezentați de corpusculi Meissner, discuri Merkel, corpusculi Ruffini
4. corpusculii Golgi Mazzoni recepționează vibrațiile
5. niciun răspuns corect
Răspuns corect: 1234
Despre profază putem afirma:
1. începe cu condensarea cromatinei
2. nucleolii devin vizibili
3. în timpul acesteia învelișul nuclear se dezasamblează
4. centriolii migrează spre centrul celulei
5. niciun răspuns corect
Răspuns corect: 13
Alegeți asocierile corecte dintre organul enunțat, respectiv vascularizația și inervația lui:
1. splina - o ramură din trunchiul celiac și fibre ale nervului vag
2. inima - ramuri din aorta descendentă toracică și fibre din ganglionii paravertebrali cervicali
3. globul ocular - o ramură a arterei carotide interne și fibre ale nervului III
4. glanda parotidă - artera carotidă externă și fibre din primul ganglion simpatic cervical
5. niciun răspuns corect
Răspuns corect: 134
Despre nodulii limfatici axilari drepți, următoarele afirmații sunt adevărate:
1. primesc limfocite T migrate din timus, care sunt toate mature
2. sunt localizați la nivelul fosei poplitee drepte
3. drenează limfa de la nivelul nodulilor limfatici cubitali drepți
4. forma splinei este determinată și de contactul ei cu rinichiul stâng
5. niciun răspuns corect
Răspuns corect: 13
Prin efect parasimpatic:
1. se dilată pupila
2. scade frecvența cardiacă
3. se relaxează musculatura vezicii urinare
4. este stimulată salivația
5. niciun răspuns corect
Răspuns corect: 24
Selectați afirmațiile false:
1. microglia are rol trofic
2. mediatorul chimic determină modificări ale potențialului membranei presinaptice
3. centrii encefalici exercită controlul motor automat asupra musculaturii somatice
4. pe fața bazală a emisferelor cerebrale începe fisura laterală a lui Sylvius
5. fibrele motorii ale nervului trigemen au originea aparentă pe partea anterioară a punții
Răspuns corect: 12
La o persoană, concentrația calciului în sânge este de 10 mEq/l. Este adevărat că:
1. această concentrație poate fi cauzată de deficitul de calcitonină
2. la această concentrație scăzută vor apărea tulburări de coagulare
3. această concentrație poate fi cauzată de excesul de parathormon
4. această concentrație poate fi cauzată de o tumoră tiroidiană
5. niciun răspuns corect
Răspuns corect: 13
Indicați afirmațiile corecte:
1. protoneuronul nervului cranian VII se află în ganglionul geniculat
2. deutoneuronul nervului cranian IX se află în nucleul solitar
3. deutoneuronul nervului cranian VII se află în nucleul solitar
4. protoneuronul nervului IX se află în nucleul solitar
5. niciun răspuns corect
Răspuns corect: 123
Identificați enunțurile corecte:
1. reflexul de mers este un reflex spinal somatic, alături de reflexele osteotendinoase și cele nociceptive
2. receptorii pentru reflexele monosinaptice sunt reprezentați de fusurile neuromusculare
3. centrii nervoși ai reflexelor polisinaptice sunt formați din neuroni senzitivi de ordinul al doilea, neuroni de asociație și neuroni motori
4. în măduva spinării se închid următoarele reflexe vegetative: vasoconstrictor, vasodilatator, cardioaccelerator, pupilodilatator
5. niciun răspuns corect
Răspuns corect: 1234
Care dintre următoarele afirmații sunt adevărate?
1. după o inspirație forțată, în plămâni se găsesc volumele de aer ce formează capacitatea pulmonară totală
2. oxigenul este cedat țesuturilor de către hemoglobină la creșterea pH-ului plasmatic și a temperaturii
3. O2 este transportat în plasmă combinat reversibil cu ionii de fier din structura hemoglobinei
4. la nivelul membranei respiratorii, gradientul de difuziune al O2 este de zece ori mai mare decât al CO2
5. mușchii drepți abdominali au rol în inspirație și determină ridicarea grilajului costal
Răspuns corect: 14
Despre trunchiul cerebral sunt adevărate afirmațiile:
1. apeductul Sylvius traversează mezencefalul și asigură comunicarea dintre ventriculul IV și cei laterali
2. la nivelul pedunculilor cerebeloși superiori și inferiori prezintă fibre cu origine la nivelul măduvei spinării
3. pe fața anterioară prezintă originea aparentă a tuturor nervilor cranieni, cu excepția trohlearului
4. reprezintă sediul reflexului lacrimal și al celui de clipit
5. prin nucleii salivatori bulbari și pontini asigură secreția salivei vâscoase
Răspuns corect: 24
Nivelul crescut de glucoză în sânge stimulează:
1. secreția celulelor beta din insulele Langerhans
2. glicogenoliza hepatică
3. gluconeogeneza hepatică
4. glicogenogeneza hepatică
5. niciun răspuns corect
Răspuns corect: 14
La nivelul tubului urinifer se pot reabsorbi:
1. apă, pentru care intervenția ADH-ului asigură reabsorbția a 80% din cantitatea filtrată
2. Na+, la schimb cu K+ sau H+, în funcție de pH-ul mediului intern
3. Cl-, fosfați, sulfați, urați, fiecare reabsorbiți atât prin mecanisme pasive, cât și active
4. calciu, sub acțiunea stimulatoare a parathormonului
5. H+, mai ales în tubul contort proximal, cu consum de energie
Răspuns corect: 24
Acidul ribonucleic se găsește în:
1. centrozomi
2. corpusculi Golgi
3. nucleoli
4. ribozomi
5. niciun răspuns corect
Răspuns corect: 34
Între sfincterul cardial și cel piloric se realizează următoarele procese:
1. celulele enteroendocrine stimulează glandele tubulare ramificate
2. se realizează contracții coordonate sub forma de unde a celor 2 straturi musculare specifice organului
3. se procesează macromoleculele ce produc creșterea cea mai mare a ratei metabolismului bazal
4. glandele lui Brunner au rolul de a neutraliza aciditatea chimului gastric
5. niciun răspuns corect
Răspuns corect: 13
Normalizarea pH-ului sangvin cu valoarea de 7,3 se realizează prin intervenția:
1. aldosteronului
2. salivei
3. eritrocitelor
4. bazofilelor
5. niciun răspuns corect
Răspuns corect: 13
Care dintre afirmațiile următoare sunt false?
1. fibrele parasimpatice cu originea în nucleul salivator superior au efecte stimulatoare asupra secreției glandelor salivare
2. gastrina și colecistochinina sunt hormoni secretați în perioadele digestive și se eliberează în stomac și duoden
3. mușchii masticatori sunt inervați și de componenta motorie a ramurii mixte a nervului trigemen
4. α-amilaza salivară hidrolizează amidonul preparat și este inactivată de pH-ul intragastric crescut
5. secreția bazală de HCl variază între 1 și 5 mEq/oră și crește sub influența gastrinei și acetilcolinei
Răspuns corect: 124
Arcul reflex vegetativ:
1. poate avea originea neuronului viscero-aferent în ganglionul spinal
2. are corpul neuronului preganglionar situat în substanța cenușie medulară sau cerebrală
3. pentru sistemul nervos simpatic are centrii nervoși situați în măduva sacrală S2 - S4
4. are calea eferentă identică cu cea a arcului reflex somatic
5. are ca mediator chimic, între fibra pre- și postganglionară acetilcolina
Răspuns corect: 125
Secreția tubulară:
1. este un proces pasiv prin care este eliminat acidul uric
2. se realizează la nivelul tubului contort proximal
3. schimbă concentrația ionilor pentru a menține homeostazia sângelui
4. elimină activ penicilina
5. niciun răspuns corect
Răspuns corect: 34
Cavitatea bucală:
1. lueta este parte a aparatului moale
2. frenul labial leagă buzele de gingii
3. comunică anterior cu faringele
4. frenul lingual leagă limba de gingii
5. amigdala palatină este un organ nepereche
Răspuns corect: 12
Stabiliți asocierea/asocierile corectă/corecte privind celulele din epiderm:
1. celulele dendritice epidermice - stratul granulos - celule care conțin eleidină
2. melanocitele - stratul bazal - celule cu rol în protecția împotriva razelor ultraviolete
3. cheratinocitele - stratul cornos - celule unite prin desmozomi
4. celulele Merkel - stratul lucid - celule sensibile la durere
5. niciun răspuns corect
Răspuns corect: 23
Următoarele evenimente pot determina ascultația precoce a zgomotelor Korotkoff de către medic:
1. vasoconstricția arteriolei aferente și vasodilatația arteriolei eferente
2. vasodilatația arteriolei aferente și păstrarea diametrului arteriolei eferente
3. păstrarea diametrului arteriolei aferente și vasoconstricția celei eferente
4. păstrarea diametrului arteriolei aferente și vasodilatația arteriolei eferente
5. niciun răspuns corect
Răspuns corect: 14
Alegeți afirmațiile adevărate:
1. lichid intracelular - conține cantități mici de potasiu
2. lichid transcelular - umoare vitroasă
3. lichidul intracelular - concentrația de proteine este ridicată
4. lichidul interstițial - 40% din compartimentul fluid extracelular
5. niciun răspuns corect
Răspuns corect: 23
Selectați afirmațiile corecte:
1. artera tibială posterioară irigă partea posterioară a gambei și se termină prin artera dorsală a piciorului din care se desprind arterele digitale dorsale
2. nervii pneumogastrici sunt nervi micști care conțin și fibre motorii care inervează musculatura faringelui și laringelui
3. canalul toracic începe la nivelul vertebrei L2, străbate diafragma, este situat între aortă și coloana vertebrală și strânge limfa din jumătatea inferioară și pătrimea superioară dreaptă a corpului
4. al doilea neuron al căii vestibulare situat în bulb trimite eferențe spre măduva spinării, cerebel, nucleii motori din bulb și din mezencefal, și spre talamus
5. camera anterioară a globului ocular este situată între cornee și iris
Răspuns corect: 25
Alegeți afirmațiile corecte:
1. fosfolipidele plasmalemei formează o structură cu trei straturi
2. în prima fază a procesului de coagulare intervin unele fosfolipide
3. condrina are rol termoizolator
4. chilomicronii conțin colesterol
5. niciun răspuns corect
Răspuns corect: 24
Care dintre următoarele asocieri nerv cranian / funcție sau organ / origine aparentă sunt corecte:
1. nerv oculomotor / mișcări oculare / mezencefal
2. nerv facial / mimică / între bulb și punte
3. nerv olfactiv / văz / diencefal
4. nerv vag / inimă / între bulb și punte
5. nerv glosofaringian / glande salivare / bulb rahidian
Răspuns corect: 125
Alegeți afirmațiile adevărate:
1. acizii grași esențiali saturați sunt: acidul linoleic, acidul linoleinc și acidul arahidonic
2. două molecule de acetil-CoA pot fi convertite în molecule de acetonă și molecule de acid beta-hidroxi-butiric
3. glicerolul și acidul lactic pot fi transformați în C6H12O6 prin gluconeogeneză
4. procesul de convertire al glicerolului în dihidroxiaceton-fosfat se numește beta-oxidare
5. niciun răspuns corect
Răspuns corect: 23
Care dintre afirmațiile privind placa motorie sunt corecte:
1. permite conducerea unidirecțională a impulsului nervos dinspre sarcolemă spre terminația presinaptică
2. este o sinapsă chimică
3. este o sinapsă neuromusculară
4. este formată din butonul terminal al neuronului motor, fanta sinaptică și o porțiune din sarcolema fibrei musculare
5. este o joncțiune neuroneuronală
Răspuns corect: 234
Venele cave superioară și inferioară au următoarele caractere comune:
1. sunt vene perechi, prevăzute cu valvule
2. se deschid în atriul drept
3. conțin sânge încărcat cu bioxid de carbon spre deosebire de venele pulmonare
4. primesc fluxul limfatic și drenează sângele venos de la nivelul membrelor
5. se deschid în atriul stâng
Răspuns corect: 23
Corpusculii kinestezici Vater-Pacini sunt localizați în:
1. periost
2. epiderm
3. labirintul membranos
4. articulații
5. derm
Răspuns corect: 14
Alegeți afirmațiile adevărate cu privire la calea acustică și vestibulară:
1. al doilea neuron al căii acustice se află în ganglionul spiral Corti
2. axonul celui de-al doilea neuron al căii acustice se încrucișează și are un traiect ascendent spre mezencefal
3. fasciculul vestibulo-nuclear controlează mișcările globilor oculari cu punct de plecare labirintic
4. ramura vestibulară se îndreaptă spre cei doi nuclei vestibulari dorsal și ventral
5. nervul cohlear se îndreaptă spre cei patru nuclei cohleari: superior, inferior, lateral și medial din punte
Răspuns corect: 23
Limfokinele:
1. atrag macrofage la locul infecției și le stimulează să fagociteze microorganisme
2. sunt anticorpi ce se combină cu antigenele și le neutralizează
3. induc multiplicarea rapidă a limfocitelor T citotoxice și secreția de noi limfokine
4. sunt proteine înalt reactive secretate de limfocitele B și T
5. niciun răspuns corect
Răspuns corect: 13
Despre celulele sanguine sunt adevărate afirmațiile:
1. hematiile sunt celule cu mitocondrii și diametru de 7,5μ
2. trombocitele intervin în ambele faze ale hemostazei
3. hematiile conțin, la nivelul membranei, aglutinogene care stabilesc grupa sanguină
4. leucocitele trec în țesuturi prin diapedeză
5. limfocitele B intervin în imunitatea specifică mediată celular
Răspuns corect: 34
Următoarele afirmații despre secreția medulosuprarenalei sunt adevărate:
1. contractă splina și ficatul
2. stimulează sistemul reticular activator ascendent
3. relaxează sfincterele digestive
4. produce alertă corticală
5. niciun răspuns corect
Răspuns corect: 124
Fac parte din structura trunchiurilor perechilor de nervi cervicali:
1. dendrite ale neuronilor somatosenzitivi
2. fibre somatomotorii
3. fibre anulospirale
4. fibre care inervează mușchi ai spatelui
5. niciun răspuns corect
Răspuns corect: 1234
Referitor la procesul de reabsorbție tubulară este adevărat:
1. aminoacizii părăsesc lumenul tubului proximal fără consum energetic
2. K+ ajunge în tubul contort distal prin transport activ
3. reabsorbția Cl- se face în urma unui gradient electric
4. la nivelul ansei Henle H2O difuzează prin osmoză către interstițiu
5. niciun răspuns corect
Răspuns corect: 34
Referitor la laringe, sunt false afirmațiile:
1. din pereții laterali se formează două falduri membranoase subțiri
2. este format din 11 structuri cartilaginoase
3. unește faringele și traheea la nivelul vertebrelor toracale
4. epiglota are rolul de a opri trecerea alimentelor sau lichidelor din esofag în tractul respirator
5. niciun răspuns corect
Răspuns corect: 13
Ordinea corectă a următoarelor structuri anatomice este:
1. tub contort proximal - ansa Henle - tub colector
2. tub colector - calice mici - calice mari - pelvis renal
3. capsula Bowman - tub contort proximal - ansa Henle
4. calice mici - pelvis urinar - ureter
5. niciun răspuns corect
Răspuns corect: 23
Dermul:
1. este unit cu epidermul prin substanțe fosfolipidice
2. asigură nutriția epidermului
3. trimite spre hipoderm papile dermice
4. constituie un rezervor de apă și electroliți
5. niciun răspuns corect
Răspuns corect: 24
Mecanismul setei:
1. este controlat de un centru care include osmoreceptori
2. este reglat de hormonii produși de neurohipofiză
3. este reglat de un centru nervos situat în hipotalamus
4. este localizat la nivelul unei glande endocrine
5. niciun răspuns corect
Răspuns corect: 13
Care dintre următoarele afirmații sunt false:
1. centrii de automatism cardiac sunt formați din fibre miocardice care inițiază și conduc potențialul de acțiune
2. glucagonul și tiroxina cresc forța de contracție miocardică
3. sistola ventriculară produce închiderea valvelor sigmoide de la baza aortei și trunchiului arterei pulmonare
4. rețeaua Purkinje este localizată în septul interventricular și provine din ramificarea fasciculului His
5. presiunea arterială variază invers proporțional cu volemia și are o valoare mai mare în sistolă decât în diastolă
Răspuns corect: 345
Andra se prezintă la medic cu pulsul de 85 bătăi/minut, rata metabolică crescută și senzație excesivă de sete și poliurie. Aceasta poate prezenta:
1. exces de hormoni tiroidieni
2. în urina pacientului se poate găsi glucoză
3. deficiența unui hormon secretat de glanda pituitară
4. funcție secretorie afectată a glandei suprarenale
5. niciun răspuns corect
Răspuns corect: 12